
                                                                         PL-x 713/2010
                               Către,

Biroul Permanent al

Camerei  Deputaţilor


Vă înaintăm, alăturat, raportul comun suplimentar II asupra proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, retrimis comisiilor sesizate în fond în vederea solicitării unui nou punct de vedere al Guvernului, examinării şi depunerii unui nou raport, cu adresa nr.PL.x713 din 19 iunie 2012.
VICEPREŞEDINTE,



PREŞEDINTE,


            Ion CĂLIN




 Iulian IANCU

                                              PL-x 713/2010
R A P O R T  C O M U N  S U P L I M E N T A R  II
asupra proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile
În şedinţa Plenului Camerei Deputaţilor din ziua de marţi, 19 iunie 2012, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile (PLx713/2010) Comisiei pentru administraţie publică, amenajarea teritoriului şi echilibru ecologic şi Comisiei pentru industrii şi servicii sesizate în fond, în vederea solicitării unui nou punct de vedere al Guvernului, examinării şi depunerii unui nou raport.
Pentru acest proiect de lege, comisiile au întocmit:

· raport comun cu nr.26/1739 din 8 martie 2011, respectiv cu nr.23/332 din 8 martie 2011, prin care s-a propus aprobarea proiectului de lege, în forma adoptată de Senat, cu un amendament respins trecut în anexă;
· raport comun suplimentar de respingere a proiectului de Lege deoarece prin art.68 alin.(2) din Legea privind regimul deşeurilor, Ordonanţa de urgenţă a Guvernului nr.16/2001 privind gestionarea deşeurilor industriale reciclabile se abrogă şi astfel această iniţiativă legislativă, respectiv PLx nr.713/2010 nu mai are obiect de reglementare, cu nr.26/481/8.12.2011 şi respectiv nr.23/332/8.12.2011.
În conformitate cu prevederile art. 61 şi 63 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au reexaminat proiectul de lege şi rapoartele aferente în şedinţa comună din 24 septembrie 2012.

La întocmirea prezentului raport comun suplimentar II comisiile au avut în vedere:

· avizul favorabil al Consiliului Legislativ (nr.682/02.06.2010);
· avizul favorabil al Comisiei juridice, de disciplină şi imunităţi (nr.PLx713 din 7.12.2010).
Proiectul de Lege are ca obiect de reglementare instituirea unor interdicţii

permanente cu privire la achiziţionarea de la personae fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule, în scopul prevenirii sustragerilor şi distrugerii de echipamente, utilaje, reţele electrice, de telefonie şi de cale ferată.
      
În urma analizării proiectului de lege şi a rapoartelor aferente, membrii comisiilor propun Plenului Camerei Deputaţilor menţinerea raportului comun suplimentar de respingere a proiectului de lege. 

Proiectul de Lege face parte din categoria legilor ordinare, conform art.76 alin.(2) din Constituţia României, republicată.
La dezbaterile Comisiei pentru administraţie publică, amenajarea teritoriului şi echilibru ecologic au fost prezenţi 28 deputaţi din numărul total de 28 de membri ai comisiei, iar la dezbaterile Comisiei pentru industrii şi servicii au fost prezenţi 22 deputaţi, din numărul total de 28 de membri ai comisiei.

Raportul comun suplimentar II de respingere a fost adoptat cu unanimitate de voturi.

Proiectul de Lege a fost adoptat de Senat în şedinţa din 22 noiembrie 2010.
Camera  Deputaţilor este  Cameră decizională potrivit prevederilor art.75 din Constituţia României, republicată şi ale art. 92 din Regulamentul Camerei Deputaţilor, republicat. 

VICEPREŞEDINTE,



PREŞEDINTE,


                Ion CĂLIN



         Iulian IANCU
Consilier parlamentar 




Consilier parlamentar,                                                                                                                                                                                                    

Iulia Toader 






Dr.Fiz. Maria Cristina Bălănescu    

